Bevezető | Első lépések | Optimalizálás | Képszerkesztő | Beállítások

| # Active GIF Creator 2.8 tanfolyam Webhely: http://www.easyanimationtools.com/products/agif/ E-mail: agif@easyanimationtools.com Magyar fordítás: Herczeg József Tamás ## Bevezető Az Active GIF Creator v2.8 segítségével GIF formátumú képeket készíthetünk vagy módosíthatunk.

A program az alábbi tulajdonságokkal rendelkezik:

- animált GIF fájl készítése BMP, JPEG, ICO és Windows metafájl sorozatból;
- képek szerkesztése saját képszerkesztőben;
- képkockák importálása más GIF fájlokból;
- képek importálása a vágólapról;
- képkockák megkettőzése, egyesítése és körülnyírása;
- a GIF fájlok globális jellemzőinek meghatározása:

- a logikai képernyő mérete
- a háttérszín indexe
- az animáció ismétlődésének száma

- az eltolás, az átlátszóság, a váltottsorosság, a késleltetés, a cím és az "eltávolítás módja" értékének meghatározása az egyes fájlokban;
- szöveges megjegyzések hozzáfűzése és eltávolítása;
- színpaletták szerkesztése;
- a GIF fájlok méretének optimalizálása;
- a GIF méretének és letöltési idejének kijelzése különböző modem sebesség esetén;
- a GIF fájl képeinek mentése BMP-, JPEG- vagy TIFF-képsorozatként;
- AVI fájlok exportálása és importálása;
- bitkép csíkok exportálása és importálása;
- honosítási eszközök támogatása különböző nyelvekhez;
- GIF-fájlok csoportos létrehozása a parancssorról;
- hozzárendelések készítése a <map> elemhez a HTML-kódban.

Egy GIF fájl több képet tartalmaz. Ezek a képek vagy a program saját képszerkesztőjével, vagy valamilyen számítógépes grafikai alkalmazással készültek, mint például a Windows Paint, az Adobe Photoshop, stb.
Az animáció megvalósítása úgy történik a GIF formátumban, hogy kissé eltérő képek sorozatából tevődik össze. Ez nyújtja a mozgás érzékelését.
Ez az oktatóanyag megtanít a GIF-animációk létrehozásának, szerkesztésének és optimalizálásának alapszabályaira az Active GIF Creator (AGif) segítségével.

Az első lépések

- Képkockák hozzáadása
- Képek importálása a vágólapról
- A képkockák sorrendjének megváltoztatása
- Animáció előnézetben
- Az animáció jellemzőinek meghatározása
- Műveletek a képkockákkal
- Fájlműveletek

Optimalizálás

- A képkockák optimális száma
- A kép mérete és eltolása
- Az "Optimalizálás" párbeszédablak használata

Saját képszerkesztő

- A képkockák módosítása
- Képgyűjtemények használata

Egyedi beállítások

- Az eszköztárak testreszabása
- Honosítás
- Képgyűjtemények létrehozása

## Az első lépések

### Képkockák hozzáadása

A Kép menüben kattintsunk a Hozzáadás parancsra, vagy nyomjuk meg a gombot az eszköztáron.
Megjelenik a szokásos Megnyitás párbeszédablak. Itt BMP, JPG, JPEG, GIF, ICO, WMF vagy EMF fájlokat jelölhetünk ki beszúrásra.
A minta könyvtár [mely az Active GIF Creator mappájában található a \tutorial\samples almappában] tartalmazza a green.bmp, a yellow.bmp, és a red.bmp nevű fájlokat. Válasszuk a green.bmp fájlt, és az Active GIF Creator új képkockát ad hozzá a kiválasztott fájl képével. Ismételjük meg ezt a műveletet a yellow.bmp, a red.bmp fájllal, majd ismét a yellow.bmp fájllal. Most négy képkockából áll a lista.

### Képek beillesztése a vágólapról

A vágólap segítségével más programokból is van mód a képek importálására. Például, a Microsoft Wordben, a rajzoló eszközökkel készített szöveget és képet is importálhatjuk. A művelet végrehajtását a Kép/Kép beillesztése parancssal vagy a gombbal a szokásos eszköztárról végezhetjük el (ha az Eszköztár testreszabása párbeszédablakban elhelyeztük).
Megjegyzés: Mivel a GIF-fájlhoz hozzáadott képek legfeljebb 256 színből állhatnak, ezért a vágólapról beillesztett képet a program 256 színűvé alakítja át.

### A képkockák sorrendjének megváltoztatása

Az újonnan hozzáadott képek a lista végére kerülnek. A képkockákat később bárhová áthelyezhetjük a listában.
A kép mozgatásához felfelé a listában, válasszuk a Léptetés fel parancsot a Kép menüben, vagy nyomjuk meg a gombot az eszköztáron.
A kép mozgatásához lefelé a listában, válasszuk a Léptetés le parancsot a Kép menüben, vagy kattintsunk a gombra az eszköztáron.
A kép húzással is áthelyezhetjük a listában, ehhez fogjuk meg a bal egérgombbal és vigyük át az új helyre.
Kép eltávolításához a listából válasszuk a Törlés parancsot a Kép menüben, vagy nyomjuk meg a gombot az eszköztáron.

### Animáció előnézetben

Az animáció előnézetének megtekintéséhez mutassunk az Animáció menüben az Animálás parancsra, vagy kattintsunk a gombra az eszköztáron. Ekkor a gomb képe átváltozik ikonra. Az Active GIF Creatorban az animáció a leállításig folytatódik, vagy a szerkesztés megkezdéséig. Az animáció leállítása az Animálás parancs kiadásával történik az Animáció menüben, vagy a gomb megnyomásával az eszköztáron.

### Az animáció jellemzőinek módosítása

A GIF fájl az animáció ismétlődésének értékét is tartalmazza. A Jellemzők eszköztár Globális fülén tekinthetjük meg és módosíthatjuk ezt az értéket [Ha a Jellemzők eszköztár nem látható - a Nézet menü Jellemzők eszköztár parancsával jeleníthetjük meg]. Az ismétlés számlálón kívül van egy Végtelen nevű jelölőnégyzet, ami bejelölt állapotban nem engedélyezi a számláló értékének módosítását.
A számláló átállításának van egy másik módja is: az Animáció menüben az Ismétlések száma parancs kiadása, vagy a gomb megnyomása az eszköztáron.
A GIF fájl minden képe egyedi késleltetési értékkel rendelkezik, mértékegysége a másodperc egy századnyi része. Például, a 25 érték egynegyed másodpercet jelent. Ezt az értéket a Jellemzők eszköztár Kép fülén tekinthetjük meg és változtathatjuk meg [Ha a Jellemzők eszköztár nem látható - a Nézet menü Jellemzők eszköztár parancsával jeleníthetjük meg].
Van másik módja is a késleltetés beállításának: az Animáció menü Késleltetés parancsának kiadása, vagy a gomb megnyomása az eszköztáron. Egyetlen kijelölt képkocka vagy egyszerre az összes képkocka késleltetési értékét határozhatjuk meg.
Például, adjunk a zöld és a piros képkockának 300 (3 másodperc) késleltetési értéket, a két sárga kockának pedig 50-et (fél másodperc). Eredményül a következőt kapjuk:
Az új GIF ismétlési számának alapértelmezés szerinti értékét, és a késleltetés időtartamát a Beállítások párbeszédablakban adhatjuk meg, amit a Fájl menü Beállítások parancsával (vagy az F6 "gyorsbillentyű" lenyomásával) nyithatunk meg.

### Műveletek a képkockákkal

A képlistában jelölőnégyzetek találunk a különböző kockákban lévő képek láthatóvá tételére a szerkesztési fázisban. Így válik láthatóvá, hogyan helyeztünk el egy képet a másikhoz viszonyítva. Pipáljuk ki a listába a művelethez szükséges képeket, majd tekintsük meg az eredményt az Összeállítás fülön. A kipipált kép mindig látható.
Ha két vagy több azonos képkockában van rá szükség, válasszuk ki a képet, melyre szükségünk van, és hajtsuk végre a műveletet a Kép/Műveletek/Kettőzés menüpontban, vagy a következő gomb megnyomásával az eszköztáron:
Kettő vagy akár több képből álló animációt is létrehozhatunk. Például, az egyik képet háttérként használhatjuk föl, a többi képet pedig erre a háttérre tehetjük rá. A képeket a Kép/Műveletek/Egyesítés paranccsal olvaszthatjuk egybe, vagy a következő eszköztár gombot nyomhatjuk meg:
Előfordulhat, hogy egy kép valamely részletét új képként kívánjuk felhasználni. Ezt úgy tehetjük meg, ha kijelöljük a részletet, majd a Kép/Műveletek/Körülnyírás parancsot kiadjuk, vagy a következő gombra kattintunk az eszköztáron:
A Kép/Műveletek/Méret menüpont aktiválása után megjelenő párbeszédablakban megváltoztathatjuk egy képkocka valamely méretét. Az átméretezést a Kép fülön található következő gombbal is elvégezhetjük:
A programban lehetőség van a kép 180 fokkal, vagy 90 fokkal balra és jobbra történő elforgatására. A képeket a vízszintes és a függőleges tengelyen tükrözhetjük is. Ezeknek a műveleteknek a végrehajtását a Kép/Műveletek/Forgatás, ill. a Kép/Műveletek/Tükrözés menüpontban tehetjük meg.

### Fájlműveletek

Az animációt a Fájl menü Mentés parancsával, vagy az eszköztár gombjára kattintva menthetjük el. Ha ez egy új fájl (nincs még neve), akkor a Windows szokásos Mentés párbeszédablaka nyílik meg, ahol megadhatjuk a fájlnevet és a tárolandó mappát. A Fájl menü Mentés másként parancsával új néven menthetjük el a GIF képet.
A GIF képkockáit BMP-, TIFF-, JPEG-képsorozatként vagy AVI fájlként menthetjük el. Ehhez az Exportálás menüparancsot kell kiadnunk a Fájl menüben, majd jelöljük ki a Fájl típusa legördülő menüben a BMP, JPEG, TIFF vagy AVI közül valamelyik opciót szűrésként.
A GIF fájl betöltése a Megnyitás paranccsal történik a Fájl menüből, vagy pedig az eszköztár gombjának megnyomásával.

## Optimalizálás

A GIF-fájlok optimalizálása weboldalakhoz készített animációk esetén fontos teendő. Weboldalaknál szöveget és grafikákat egyaránt letöltünk. A letöltés időtartama inkább függ a képek letöltési idejétől, mint a szövegétől. Ezért kisebb méretű GIF-képekre van szükség, Ezért készítünk kis méretű GIF-fájlokat törekedve az animáció megfelelő minőségének megőrzésére.
Az Active GIF Creator a GIF fájl méretének csökkentéséhez több eszközt is a rendelkezésünkre bocsát.
A GIF-fájlok optimalizálásának többféle módja van:

- a képkockák megfelelő számának meghatározása;
- méret csökkentése és eltolás használata az egyes képekben;
- a fölösleges képpontok eltávolítása;
- a megjegyzések eltávolítása;
- a színtérkép rendezése használat szerint és a nem használt bejegyzések eltávolítása;
- a színek áthelyezése a helyi palettából a globális palettába;
- a képek címeinek eltávolítása

#### Optimális mennyiségű képkocka.

Egy GIF fájl több képből áll. Minden kép megjelenítése egyedi késleltetési értékkel történik. Nagyobb képkocka szám jobb minőségű animációt eredményez, ám növekszik a fájlméret. Tehát arra kell törekednünk, hogy megtaláljuk az egyensúlyt.

#### Képméret és -eltolás.

A forrás bitképek mérete hatással van a cél GIF méretére, mivel a képek tárolása teljes méretben történik, egy bizonyos méretű logikai képernyő mérettel [A logikai képernyő határozza meg a GIF nézetének munkaterületét].
Ha az animált képnek csak egy részét változtatjuk meg, akkor kicsi képeket hozhatunk létre, és eltolásukat a logikai képernyőn határozhatjuk meg. A képkockában lévő kép eltolását a Jellemzők eszköztár Kép fülén módosíthatjuk, vagy a Kép menü Eltolás menüpontjában, vagy a kép egérrel történő húzásával. A GIF formátum kiváló tulajdonsága az, hogy különböző méretű képeket használhatunk fel. A képeket bárhol elhelyezhetjük. Lehetőség van kis képek használatára, hogy csak a kép részleteit animáljuk. A Körülnyírás művelettel eltávolíthatjuk a kép fölösleges részeit.

#### Az "Optimalizálás" párbeszédablak használata.

A fenti párbeszédablak felső részében van két sor: az eredeti és az optimalizált fájl mérete és letöltési ideje. A második sor akkor látható, amikor megnyomjuk az Optimalizálás gombot. Az optimalizálás feltételeit négy jelölőnégyzettel szabályozhatjuk. A különféle kombinációk használatával megfigyelhetjük, milyen a hatásuk az optimalizált fájl méretére. A Modem sebessége legördülő menüben a letöltés idejét figyelhetjük meg többféle sebesség esetén.
Átlátszó képek területeinek körülnyírása.
Lehet, hogy egy átlátszó képben az ábra körül extra háttér terület van. Ez az extra terület extra helyet foglal el a GIF fájlban, azonban lehetőség van az ábrát behatároló legkisebb négyszög megkeresésére, és a körülnyírt képkocka eltolásának ismételt meghatározására.
A fölösleges pixelek eltávolítása.
Animált képeknél gyakori helyzet, hogy a különböző képkockák ugyanolyan színű pixeleket használnak. Például, mindegyik képkockában ugynaz a háttér van. Esetleg néhány alképet egyszerre több vagy akár az összes képkockában használunk. Ezzel a művelettel töröljük azokat a képpontokat, melyeket több képkocka is használ. Így válik lehetővé az egyes képkockák méretének csökkentése, s ezáltal kevesebb időre van szükség a GIF-fájl letöltéséhez. Átlátszó képből törölt képpontok megtalálhatók az előző képkockákban. Az eredmény magától a kép használatától függ nagyon. Olykor előfordulhat, hogy a GIF-fájl teljes mérete megnő! Ezért ennél a módszernél vizsgáljuk meg az ilyen típusú optimalziálás hatékonyságát: pipáljuk ki vagy töröljük. Egy ilyen művelet után a képkockákban látható képek különösnek tűnhetnek, viszont legyünk tisztában azzal, hogy a képpontok az előző képkockák pixeleivel keverednek.
Például, egy öt képkockából álló GIF-fájl optimalizásának ez lehet az eredménye:

Ennek a GIF-fájlnak a végleges változata a következőképpen lesz látható a böngészőben:

A képek megjegyzéseinek és címeinek eltávolítása.
A GIF fájlhoz fűzött megjegyzés és a képnek adott cím plusz memóriát használ fel. Ezért eltávolíthatjuk ezeket az adatokat, és így kisebb lesz a GIF fájl mérete.

Színtérkép rendezése használat szerint...
Több képnél, nem fényképeknél, a reprodukáláshoz felhasznált színek száma gyakran kevesebb, mint 256. Ezért veszteség nélkül eltávolíthatjuk ezeket. A színpaletta a következő számú adatokat tartalmazhatja: 2, 4, 8, 16, 32, 64, 128, 256. Ennek az a jelentése, hogy a nem használt adatok eltávolítása után lehet, hogy kisebb lesz a színpaletta mérete, lehet, hogy nem. Ez a forrás palettában lévő színek számától és a képben nem használt színek számától függ.
Vessünk egy pillantást a két GIF-fájlra. Ugyanazokról a képekről van szó, csak a bal oldali 256 színű teljes színpalettát használ fel, míg a jobb oldali csak 16 színből áll. Ezeknek a képeknek a mérete is eltérő: 2337 és 1564 bájt.

A színek áthelyezése a helyi palettákból a globális palettába.
Lehet, hogy a GIF nem tartalmaz globális palettát (ilyenkor az egyes képeknek van helyi palettájuk). Az ilyen jellegű optimalziálással megkíséreljük a helyi paletták eltávolítását azzal, hogy átvisszük innen a színadatokat a globálisba. Ha nem lehet az összes színadatot áthelyezni a globális palettába, akkor megmarad az ilyen helyi paletta.
Egy hozzáadott új kép lehet, hogy helyi palettát használ, vagy megpróbálja beletenni az összes színt a globális palettába, és nem használja a helyi palettát. Mindez attól függ, hogy a Beállítások párbeszédablakban mit adunk meg (a Paletta legördülő menüben az Új fülön).

## A saját képszerkesztő

### A képkockák módosítása

Az Active GIF Creator az MS Painthez hasonló grafikai szerkesztőeszközökkel rendelkezik.
Kép módosításához váltsunk át a Szerkesztés fülre, s akkor az ablak jobb oldalán megtaláljuk ezeket az eszközöket. Valamely eszköz kiválasztásához nyomjuk meg bal egérgombbal.
Az alábbi eszközök állnak rendelkezésünkre:
- kijelölés
- lasszó
- nagyító
A kép nagyítása (1x, 5x vagy 9x nagyítás).
- radír
Ennek az eszköznek négyszögletű formája van négy méretben.
- ceruza
- ecset
Ennek az eszköznek kerek és négyszögletű formája van három méretben.
- festékszóró
Ezt az eszközt háromféle méretben használhatjuk.
- szöveg
Szöveget helyezhetünk el vele egy képen. A szokásos betűtípus párbeszédablakban kiválasztott betűtípus jellemzői kerülnek felhasználásra.
- kitöltés
- szín felvétele
- vonal
- görbe
A Vonal és a Görbe három méretben használható.
- négyszög
- sokszög
- kerekített sarkú négyszög
- ellipszis
A Négyszög, a Sokszög, a Kerekített sarkú négyszög és az Ellipszis háromféleképpen használható.
A ceruza és a háttér színét valamennyi eszközhöz kiválaszthatjuk a főablak alján található palettából. A toll színének átváltásához vigyük az egeret az óhajtott színre és nyomjuk le a bal gombot. A háttér színének lecserélését a jobb gombbal tehetjük meg. Rajzolás közben váltogathatjuk az egérgombokat - a gombtól függ a felhasznált szín: a ceruza vagy a háttér színe.

### Képgyűjtemények használata

A sok képrészletből gyűjteményeket készíthetünk, s aztán beszúrhatjuk azokat a szerkeszett képkockákba. Használhatjuk a programhoz adott gyűjteményeket, de sajátot is készíthetünk.
Az Eszközök/Képgyűjtemények menüpontból használhatjuk a kollekciókat. A megjelenő párbeszédablakban egy listát láthatunk. A lista elemei a bitkép csíkokat tartalmazó fájlok nevei. Hozzáadhatunk vagy törölhetünk elemeket, rendezhetjük a listát és bejelölhetjük/törölhetjük az elemek jelölőnégyzeteit. Amikor bejelöljük az egyik elem jelölőnégyzetét, akkor megjelenik a képeket tartalmazó panel. Ezt a panelt átméretezhetjük vagy áthelyezhetjük.
A főablak középső részén található "Szerkesztés" fülre való átváltás után kattintsunk rá az egyik kis képre a gyűjteményben. Ezzel beszúrjuk a képet a jelenlegi képkocka bal felső sarkába (a "beillesztés a vágólapról" művelethez hasonlóan). Helyezzük át a kívánt helyre és folytassuk a szerkesztést.
A beszúrt kép színpalettája átalakításra kerül a szerkesztés alatt álló képkocka színpalettájához.

## Egyedi beállítások

### Az eszköztár testreszabása

Az Active GIF Creator telepítése után a szokásos eszköztáron az alapértelmezés szerinti eszközök találhatók. A Nézet/Eszköztár testreszabása menüpontból megnyitott párbeszédablakban van mód a gombok eszköztárra helyezésére. A bal egérgombbal húzzuk rá a használni kívánt eszköz gombját az eszköztárra, s húzzuk le azokét melyekre nincs szükségünk.

### Honosítás

Az Active GIF Creator több nyelven használható. A program kezelőfelületének szövegei különböző beszélt nyelveken olvashatók. Ez a menükre, üzenetekre és a kezelőfelület valamennyi szövegére vonatkozik. Az átváltáshoz nyomjuk meg a gombot az eszköztáron. A nyelv kiválasztása után kattintsunk az OK gombra.

### Képgyűjtemények létrehozása

A képgyűjtemények tárolása bitkép csíkokban történik. A bitkép csíkon kicsi képek találhatók, akárcsak a képkockák a filmszalagon.
Gyűjtsük össze a számunkra szükséges képeket, és szúrjuk be őket képkockaként egyetlen GIF-fájlba. Ilyen képcsík létrehozását a művelettel kezdhetjük, fájltípusként adjuk meg a bitkép csíkok opciót a szokásos párbeszédablakban. Mostmár különálló képeket használhatunk beszúrásra erről a bitkép csíkról a szerkesztett képkockába (lásd Eszközök/Képgyűjtemények menüpont).

Copyright © 2000-2006 Image Tools Group. Minden jog fenntartva. A GIF a CompuServe Inc. szolgáltatásjegye.